ჯეფ კინი

ჯეფრი პატრიკ კინი (დ. 19 თებერვალი, 1971) — ამერიკელი მწერალი და ილუსტრატორი. კინი ყველაზე მეტად ცნობილია ბავშვებისთვის განკუთვნილი წიგნების სერიის „წრიპა ბიჭის დღიური“ ავტორობითა და ილუსტრირებით. ასევე შექმნა ბავშვებზე ორიენტირებული ვებგვერდი პოპტროპიკა.

ადრეული ცხოვრება
დაიბადა და გაიზარდა ფორტ-ვაშინგტონში, მერილენდის შტატში. ჯეფმა სწავლა დაიწყო ფოტომაკ ლანდინგის დაწყებით სკოლაში, შემდეგ კი ბიშოპ მიკნამარას საშუალო სკოლაში, რომელიც 1989 წელს დაამთავრა. ჰყავს უფროსი და-ძმა და, ასევე უმცროსი ძმა. ჯეფ კინი ირლანდიური წარმოშობისაა.

1990-იანი წლების დასაწყისში კინი სწავლობდა მერილენდის უნივერსიტეტში, კოლეჯ-პარკში. სწორედ კოლეჯში ყოფნისას შექმნა პოპულარული კომიქსების სერია „იგდუფ“, რომელიც სტუდენტურ გაზეთში „დაიმონდბექში“ ქვეყნდებოდა. კინიმ მერილენდის უნივერსიტეტი 1993 წელს დაამთავრა; თავდაპირველად მისი სპეციალობა კომპიუტერული მეცნიერება იყო, თუმცა მოგვიანებით სისხლის სამართალზე გადავიდა, რათა მეტი დრო დაეთმო საკუთარ კომიქსზე მუშაობისთვის.

2021 წელს კინი მიღებულ იქნა „ომიკრონ დელტა კაპას“ საპატიო საზოგადოებაში, როგორც მერილენდის უნივერსიტეტის კურსდამთავრებული.

„წრიპა ბიჭის დღიური“ — წიგნების სერია
1998 წლის იანვარში კინიმ მოიფიქრა საშუალო სკოლის სუსტი მოსწავლის, გრეგ ჰეფლის პერსონაჟი, რომელიც საკუთარი ცხოვრების შესახებ ილუსტრირებულ ისტორიებს წერს. 2004 წლის მაისში -მა და ჯეფ კინიმ გამოაქვეყნეს ისტორიის ონლაინ ვერსია სახელწოდებით „წრიპა ბიჭის დღიური“. ვებსაიტზე ყოველდღიური ჩანაწერები ქვეყნდებოდა იმავე წლის სექტემბრიდან 2005 წლის ივნისამდე. კინი თითქმის რვა წლის განმავლობაში მუშაობდა წიგნზე, სანამ მას ნიუ-იორკში გამომცემელს წარუდგენდა.
2006 წლის თებერვალში, ნიუ-იორკის კომიკ კონის დროს, კინიმ გამომცემლობა . , .-თან მრავალწიგნიანი კონტრაქტი გააფორმა, რათა „წრიპა ბიჭის დღიური“ ბეჭდურ სერიად ექციათ.

წიგნი მყისიერად გახდა პოპულარული — 2007 წლისთვის ონლაინ ვერსიას დაახლოებით 20 მილიონი ნახვა ჰქონდა. როდესაც ბევრმა ონლაინ მკითხველმა დაბეჭდილი გამოცემა მოითხოვა, კინი დათანხმდა და 2007 წლის აპრილში „წრიპა ბიჭის დღიური“ გამოიცა. დღემდე გამოშვებულია „წრიპა ბიჭის დღიურის“ 31 წიგნი, მათ შორის ფილმის დღიური, „გააკეთე შენ თვითონ“ წიგნი და ბიოგრაფია, რომელიც გრეგის საუკეთესო მეგობარმა, როული ჯეფერსონმა დაწერა..

2009 წლის აპრილში ჟურნალმა -მა კინი მსოფლიოს ყველაზე გავლენიან ადამიანთა სიაში შეიყვანა. 2010, 2011, 2012, 2014, 2015 და 2016 წლებში სერიამ ’ მოიპოვა კატეგორიაში „საყვარელი წიგნი“. სერია დღემდე გრძელდება, ხოლო უახლესი ძირითადი წიგნი სახელწოდებით „წრიპა ბიჭის დღიური: წვეულების ამრევი“ გამოვიდა.

„წრიპა ბიჭის დღიური: ტვინის გაუნძრევლად“-ის გამოსვლის პოპულარიზაციის მიზნით, კინიმ 2023 წლის 23 ოქტომბრიდან 8 ნოემბრამდე აშშ-ის დასავლეთ სანაპიროზე წიგნის ტური გამართა სახელწოდებით „შოუ ტვინის გაუნძრევლად“ კინიმ ტური მიუძღვნა ბიბლიოთეკებსა და ბიბლიოთეკარებს და პირადად 100,000 დოლარი შესწირა ტურის მარშრუტზე მდებარე ბიბლიოთეკებს. თითოეულ გაჩერებაზე იმართებოდა კინის მიერ ჩატარებული თამაშ-შოუ, სადაც მონაწილეებს ადგილობრივი ბიბლიოთეკის სახელით პრიზების მოგება შეეძლოთ.

2025 წლის ბოლოსთვის „წრიპა ბიჭის დღიურის“ წიგნების სერიის მსოფლიო მასშტაბით გაყიდვებმა 300 მილიონ ეგზემპლარს გადააჭარბა. სერია ასევე გადაკეთდა სრულმეტრაჟიან ფილმებად, რომელთა აღმასრულებელი პროდიუსერიც კინი იყო.
2015 წლის მაისში კინიმ და კინის მეუღლემ, ჯულიმ, პლაინვილში, მასაჩუსეტსის შტატში, გახსნეს ადგილობრივი წიგნის მაღაზია და კაფე სახელწოდებით „ “ კინი მხარს უჭერს იდეას, რომ ბავშვებმა მეტი დრო დაუთმონ კითხვას, როგორც ეკრანთან გატარებული დროის ალტერნატივას..

კინი ასევე სტუმარი წამყვანი იყო ადგილობრივი იინტელექტუალური თამაშის, -ის, მე-10 სეზონის 10 ეპიზოდში, იმ პერიოდში, როდესაც რეგულარული წამყვანი ბილი კოსტა სპეციალურ დავალებაზე იმყოფებოდა. კინიმ წაიყვანა პირველი რაუნდის თამაშების მეორე ნახევარი, მეოთხედფინალები და ნახევარფინალები, ხოლო კოსტამ პირველი რაუნდის თამაშების პირველი ნახევარი და ფინალები ბოსტონში დაბრუნების შემდეგ.

პირადი ცხოვრება
2003 წლის 14 დეკემბერს ჯეფ კინიმ დაქორწინდა ჯულიზე. წყვილს ორი ვაჟი ჰყავთ. . კინი კათოლიკეა.
2020 წლის ივნისში, როდესაც „წრიპა ბიჭის დღიურის“ სერიაში შექმნილი პერსონაჟი, მენი, ინტერნეტ სენსაციად გადაიქცა ჯორჯ ფლოიდის მკვლელობის შემდეგ დაწყებული საპროტესტო აქციების კონტექსტში, კინიმ გამოხატა არასასიამოვნო გრძნობები ამ მოვლენასთან დაკავშირებით, ნათქვამი იყო: „მესმის, რომ ეს არ მომწონს. მოძრაობა -ს სერიოზულად უნდა მიუდგნენ... ჩემი აზრით, მულტფილმის პერსონაჟის ჩართვა ამ მოძრაობას გაანადგურებს მის სერიოზულობას“.

პუბლიკაცია
წრიპა ბიჭის დღიური
წრიპა ბიჭის დღიური (1 აპრილი 2007)
წრიპა ბიჭის დღიური: როდრიკი უბერავს (1 თებერვალი 2008)
წრიპა ბიჭის დღიური: ბოლო წვეთი (13 იანვარი 2009)
წრიპა ბიჭის დღიური: მკვდარი სეზონი (12 ოქტომბერი 2009)
წრიპა ბიჭის დღიური: მწარე სიმართლე (9 ნოემბერი 2010)
წრიპა ბიჭის დღიური: დიდთოვლობა (15 ნოემბერი 2011)
წრიპა ბიჭის დღიური: მეცამეტე გოჭი (13 ნოემბერი 2012)
წრიპა ბიჭის დღიური: დათარსული ბედი (5 ნოემბერი 2013)
წრიპა ბიჭის დღიური: დიდი მოგზაურობა (4 ნოემბერი 2014)
წრიპა ბიჭის დღიური: წარსულში დაბრუნება (3 ნოემბერი 2015)
წრიპა ბიჭის დღიური: ახალი ხათაბალა (1 ნოემბერი 2016)
წრიპა ბიჭის დღიური: არდადეგები (7 ნოემბერი 2017)
წრიპა ბიჭის დღიური: გიჟური ზამთარი (30 ოქტომბერი 2018)
წრიპა ბიჭის დღიური: ახალი სახლი (5 ნოემბერი 2019)
წრიპა ბიჭის დღიური: მოგზაურთა ედემი (27 ოქტომბერი 2020)
წრიპა ბიჭის დღიური: გადამწყვეტი ქულა (26 ოქტომბერი 2021)
წრიპა ბიჭის დღიური: სავსე ბუშტი (25 ოქტომბერი 2022)
წრიპა ბიჭის დღიური: ტვინის გაუნძრევლად (24 ოქტომბერი 2023)
წრიპა ბიჭის დღიური: დიდი დავიდარაბა (22 ოქტომბერი 2024)
წრიპა ბიჭის დღიური: წვეულების ამრევი (21 ოქტომბერი 2025)

ფილმები
პირველ წიგნზე დაფუძნებული ფილმი გამოვიდა 2010 წლის 19 მარტს. ფილმს წარმოებდა 20 და რეჟისორი იყო თორ ფრაიდენტჰალი. მთავარ როლებში იყვნენ: ზაკარი გორდონი (გრეგ ჰეფლი), რობერტ კაპრონი (როული ჯეფერსონი), რეიჩელ ჰარისი (სუზან ჰეფლი), სტივ ზანი (ფრენკ ჰეფლი), დევონ ბოსტიკი (როდრიკ ჰეფლი), კონნორი და ოუენ ფილდინგი (მენი ჰეფლი), კლოი გრეის მორეცი (ახალი პერსონაჟი ენჯი სტედმანი), გრეისონ რასელი (ფრეგლი), ლეინ მაკნეილი (პატი ფარელი) და კარან ბრარი (ჩირაგ გუპტა).

მეორე ფილმი, „წრიპა ბიჭის დღიური: როდრიკი უბერავს“, გამოვიდა 2011 წლის 25 მარტს. ზაკარი გორდონი კვლავ განასახიერებდა გრეგ ჰეფლის როლს. სტივ ზანი და რეიჩელ ჰარისი კვლავ დაბრუნდნენ. ფილმის რეჟისორი იყო დევიდ ბოურსი, სცენარი დაწერეს გეიბ საქსმა და ჯეფ ჯუდამ. ფილმში ახალი მსახიობებიც გამოჩნდნენ, მათ შორის პეიტონ ლისტი, რომელიც ჰოლი ჰილსის როლს ასრულებდა. კინი თავად გამოჩნდა ფილმში კამის როლში, როგორც ჰოლივის მამა. იგი იგივე როლს განასახიერებდა მესამე ფილმშიც, „ძაღლების დღეები“ (2012), რომელიც აერთიანებს წიგნებს ბოლო წვეთი და მკვდარი სეზონი

მეოთხე ფილმი, რომელიც დაფუძნებულია წიგნზე დიდი მოგზაურობა, კინიმ გამოაცხადა 2016 წლის აპრილში. ფილმი გამოვიდა 2017 წლის 19 მაისს, სრულიად ახალი მსახიობური შემადგენლობით. ჯეფ კინი ფილმში მცირე კამის როლში გამოჩნდა, როგორც კონვენციაზე კიოსკის მფლობელი.